Προκειμένου να συγκεντρώσουμε τα απαιτούμενα στοιχεία για την σύνταξη κτηριολογικού προγράμματος για την Βιβλιοθήκη σας, παρακαλούμε να αποστείλετε τις παρακάτω πληροφορίες:
**1. Καταγραφή του αριθμού τόμων που διαθέτει η συλλογή σήμερα.** Να γίνει αναφορά:
α) του αριθμού ειδικών τεκμηρίων και προσδιορισμό του είδους τους εάν υπάρχουν– λ.χ. χειρόγραφα, παλαιά βιβλία, λαογραφικά τεκμήρια κλπ
β) του αριθμού περιοδικών και εφημερίδων
γ) του αριθμού άλλων τεκμηρίων ανά είδος (π.χ. οπτικα, ακουστικά κλπ).
δ) του αριθμού προσκτήσεων της τελευταίας 20ετίας για να προσδιοριστεί ο ρυθμός αύξησης της συλλογής. Παρακαλούμε να αναφέρετε αν υπάρχει ή αναμένεται ιδιαίτερα μεγάλος όγκος αποθηκευμένου υλικού.
ε) Να προσδιοριστεί ενδεικτικά ο αριθμός τόμων που μπορούν να είναι σε ανοιχτή (επισκέψιμοι από το κοινό) και σε κλειστή φύλαξη (επισκέψιμοι μόνο από το προσωπικό).
στ) Καταγραφή του ωφέλιμου εμβαδού του σημερινού χώρου του Βιβλιοστασίου (κλειστού και ανοιχτού) και του μεγέθους της συλλογής σε τρέχοντα μέτρα ραφιών εάν είναι γνωστό.
**2**.  Παρακαλούμε να αναφέρετε τις **ανάγκες σας σε χώρους όσον αφορά τα παρακάτω**:
-    Θέσεις εργασίας **αναγνωστηρίου**: Αριθμός θέσεων εργασίας αναγνωστηρίου που καλύπτουν τις συνήθεις ανάγκες των επισκεπτών με βάση την υφιστάμενη κίνηση. Να προσδιορίσετε τον αριθμό ατομικών θέσεων αναγνωστηρίου αντίστοιχα αν απαιτούνται.
- **Παιδικό** τμήμα: Αριθμός τόμων, τυχόν προγράμματα δημιουργικής απασχόλησης ή εκδηλώσεις. Ομοίως για το **Εφηβικό** τμήμα εάν υπάρχει.
- Οργανώνετε ή έχετε την πρόθεση να οργανώσετε **διαλέξεις**, σεμινάρια ή συναντήσεις ομάδων στον χώρο της Βιβλιοθήκης; Παρακαλείστε να προσδιορίστε τον μέγιστο ή τον μέγιστο αναμενόμενο αριθμό ατόμων αντίστοιχα.
- Απαιτούμενες θέσεις για πρόσβαση σε **οπτικοακουστικά** τεκμήρια
- Απαιτούμενες θέσεις για ανάγνωση **περιοδικών**/ εφημερίδων.
-  **Ειδικοί χώροι** ή υποδομές εφόσον απαιτούνται: Παρακαλείστε να αναφέρετε τυχόν συγκεκριμένες προδιαγραφές για την έκθεση ειδικών συλλογών ή για την ανάγνωσή τους από το κοινό.
- Ύπαρξη **κινητής μονάδας**/ παραρτημάτων και τυχόν ανάγκες τους σε χώρο.
- Υποδομή **καταλόγου** (αριθμός σταθμών εργασίας ή άλλος τρόπος οργάνωσης)
- Αριθμός σταθμών εργασίας **δημόσιου κέντρου πληροφόρησης** (αν υπάρχει)
-    Αίθουσα **εκδηλώσεων**: Δέχεστε ή έχετε την πρόθεση να δεχθείτε επισκέψεις από μεγάλες ομάδες (π.χ. σχολεία) ή να φιλοξενήσετε εκδηλώσεις; Παρακαλείστε να προσδιορίστε τον μέγιστο ή τον μέγιστο αναμενόμενο αριθμό ατόμων αντίστοιχα.
-    **Εκθεσιακός** χώρος: Οργανώνετε ή έχετε την πρόθεση να οργανώσετε περιοδική ή μόνιμη έκθεση; Προσδιορίστε το υφιστάμενο ή το αναμενόμενο είδος της έκθεσης και επιφάνεια χώρου που καταλαμβάνει αντίστοιχα.
- Γίνονται εργασίες **συντήρησης**, βιβλιοδεσίας ή εκτύπωσης στην Βιβλιοθήκη; Παρακαλείστε να τεκμηριώσετε τις απαιτήσεις τους σε χώρο.
- Χώρους **αποθήκευσης**.
- **Άλλες** απαιτήσεις σε χώρους
3. Παρακαλείστε να αναφέρετε συνοπτικά την **υφιστάμενη συνθήκη στέγασης** της Βιβλιοθήκης, τις ανάγκες ή τα προβλήματα τα οποία εντοπίζονται.
4. Παρακαλείστε να αποστείλετε ένα **σύντομο ιστορικό** της βιβλιοθήκης και να αναφέρετε τον σκοπό και τους στόχους της.
5**. Πίνακας μισθωμένων ακινήτων** στα οποία στεγάζεται σήμερα η υπηρεσία σας. Πρόκειται για τον πίνακα που βρίσκεται συνημμένος στην με ΑΔΑ: Β4ΜΨΗ-Γ2Τ  εγκύκλιο του Υπ. Οικονομικών.
6. **Αριθμός απασχολούμενου προσωπικού** με οποιαδήποτε σχέση εργασίας και ειδικότητές τους. Προβλεπόμενες οργανικές θέσεις.
7. Παρακαλείστε να αναφέρετε στο αίτημά σας τον **λόγο** για τον οποίο αιτείστε την σύνταξη κτηριολογικού προγράμματος (ανανέωση μισθώματος, αναζήτηση νέου μισθώματος ή δημόσιου κτηρίου κλπ).

8. **Σε περίπτωση ανέγερσης νέου κτηρίου** παρακαλείστε να αποστείλετε συμπληρωματικά:

α) **Τοπογραφικό διάγραμμα** συνταγμένο σύμφωνα με τις ισχύουσες προδιαγραφές, θεωρημένο για τους όρους δόμησης από τον/την μηχανικό που το συνέταξε.

β) Όσον αφορά το **ιδιοκτησιακό καθεστώς** ζητούνται στοιχεία εκ των οποίων να τεκμαίρεται ότι το οικόπεδο ανήκει στην κυριότητα της Υπηρεσίας (τίτλοι ιδιοκτησίας μετά πιστοποιητικού μεταγραφής στο Υποθηκοφυλακείο) ή παραχωρητήριο ή δωρεά κ.λ.π.

γ)Σε **περίπτωση κατεδάφισης, προσθήκης ή ανέγερσης νέου κτηρίου στον ίδιο χώρο**:

i. Στοιχεία νομιμότητας υφιστάμενων κτισμάτων κατά περίπτωση (στέλεχος άδειας οικοδομής, τοπογραφικό διάγραμμα και διάγραμμα κάλυψης αδείας, αίτηση υπαγωγής στις ρυθμίσεις των διατάξεων των Ν.4014/2011, Ν.4178/2013, Ν.4495/2017, βεβαίωση για κτίσμα κατασκευής προ ’55, κ.ο.κ.).

ii. Σχέδια κατόψεων αποτύπωσης όλων των υφιστάμενων υποδομών, με επισήμανση των χρήσεων και της ωφέλιμης επιφάνειας έκαστου χώρου. Πίνακας όπου θα αναγράφονται οι ωφέλιμες επιφάνειες και οι χρήσεις όλων των χώρων. Για κάθε κτήριο θα πρέπει να αναγραφεί και η συνολική πραγματοποιημένη δόμηση.

δ) Προαιρετικά, χαρακτηριστικές φωτογραφίες των υφιστάμενων υποδομών και του περιβάλλοντος χώρου του οικοπέδου.

ε) Σχετικά με τη **χρήση γης** ζητείται έγγραφο της οικείας Υπηρεσίας Δόμησης με:

1. την καθορισμένη χρήση γης για το συγκεκριμένο οικόπεδο
2. την ύπαρξη εγκεκριμένου ρυμοτομικού σχεδίου
3. την ύπαρξη ή μη πολεοδομικού σχεδιασμού ανώτερου επιπέδου(ΓΠΣ ή ΣΧΟΟΑΠ) εκ του οποίου να προκύπτει αν έχει γίνει καθορισμός χρήσης γης για το υφιστάμενο οικόπεδο ή αν προβλέπεται κοινωφελής χρήση σε άλλη θέση.

Παραμένουμε στη διάθεσή σας για οποιαδήποτε διευκρίνιση τυχόν απαιτείται εκ μέρους μας.